Substituír fragmentos de texto nun ficheiro.
Jim Campbell
jcampbell@gnome.org
Daniel Neel
dneelyep@gmail.com
Sindhu S
sindhus@live.in
Ekaterina Gerasimova
kittykat3756@gmail.com
Shobha Tyagi
tyagishobha@gmail.com
Young Li
li.young1618@gmail.com
Fran Diéguez
frandieguez@gnome.org 2011-2020.
Leandro Regueiro
leandro.regueiro@gmail.com 2011
Marcos Lans
marcoslansgarza@gmail.com 2018.

# Substituír texto

Editar texto pode consumir moito tempo. Para aforrar tempo gedit inclúe unha función Substituír que lle axudará a buscar e substituír partes do texto.

# Substituír texto en gedit

Abra a ferramenta Substituír premendo no botón Menú Buscar e substituír… ou prema Ctrl H.

Escriba o texto que quere substituír no campo Buscar .

Escriba o texto de substitución no campo Substituír con.

Cando teña introducido o texto orixinal e o de substitución, pode seleccionar opcións adicionais para a busca. Tamén pode escoller o que desexa substituír:

Para substituír só a seguinte coincidencia, prema Substituír.

Para substituír tódalas aparicións do texto prema Substituír todo.

Use a función Substituír todo con coidado. Substituír todo execútase en todo o texto do ficheiro e non permite resaltar as partes do texto onde se aplicará a función de substitución.

# Máis opcións

Se o desexa, pode engadir algúns parámetros adicionais á busca:

## Coincidir con capitalización

A función Diferenciar maiúsculas de minúsculas permítelle especificar se quere que a súa busca sexa sensíbel a maiúsculas/minúsculas. Se se selecciona esta opción, as buscas serán sensíbeis a maiúsculas/minúsculas. Do contrario non o serán.

## Coincidir só coa palabra completa

Use esta opción para buscar unha palabra específica sen incluír partes de outras palabras. Por exemplo, se buscou o termo «por» coa opción seleccionada, atoparase a palabra «por» pero non así as palabras portal, porque e estupor.

## Buscar cara atrás

Esta orde compórtase de forma idéntica á orde Buscar anterior. Seleccione esta opción se quere pasar a través dos resultados da busca desde o final ao principio.

## Axustar aproximadamente

Coa opción Axustar axeitadamente activada, gedit reiniciará a acción de buscar/substituír na parte superior do ficheiro, despois de chegar ao final. Isto asegúralle que a súa acción de buscar/substituír realízase en todo o ficheiro.

# Uso de secuencias de escape

Pode usarsecuencias de escape para atopar quebras de liña, retornos de carro e tabulacións.

## \n

Nova liña

## \r

Retorno do carro

## \t

Lapela

Se realmente quere buscar unha \ (barra invertida) ou unha das secuencias de escape no texto, precisa escapar da barra invertida cunha barra invertida adicional. Por exemplo, para buscar unha \, debe introducir\\ no campo de busca ou substitución. Pode procurar secuencias de escape do mesmo xeito: para buscar ou substituír \n, use \\n.