Use o panel lateral do gedit como un explorador de ficheiros.
Jim Campbell
jcampbell@gnome.org
Fran Diéguez
frandieguez@gnome.org 2011-2020.
Leandro Regueiro
leandro.regueiro@gmail.com 2011
Marcos Lans
marcoslansgarza@gmail.com 2018.

# Ver e abrir ficheiros desde o panel lateral

A maneira máis habitual de cambiar entre ficheiros no gedit é usando as lapelas na parte superior da xanela do gedit. Porén, nalgúns casos, especialmente cando está traballando con moitos ficheiros, quizais lle resulte máis doado usar o panel lateral.

Para activar o panel lateral, seleccione Ver Panel lateral ou simplemente prema a tecla F9.

Pode abrir ou pechar o panel lateral premendo F9 en calquera momento.

# Abrir ficheiros desde o panel lateral

Para abrir ficheiros desde o panel lateral, primeiro abra o panel lateral seleccionando Ver Panel lateral (ou simplemente prema F9), despois prema na icona Explorador de ficheiros na lista despregábel na parte superior do panel.

Isto activará o modo explorador de ficheiros do panel lateral. Despois pode usar os botóns de navegación na parte superior do panel para localizar e abrir os ficheiros que queira.

# Usar o panel lateral para cambiar entre ficheiros abertos

Cando teña varios ficheiros abertos, pode usar o panel lateral para cambiar entre os ficheiros abertos. Para listar os ficheiros abertos, seleccione Documentos na lista despregábel na parte superior do panel.

Premendo en calquera nome de ficheiro no panel lateral abrirase ese ficheiro para editalo.