Ændr placeringen af et faneblad i gedit-vinduet.
Jim Campbell
jcampbell@gnome.org
Daniel Neel
dneelyep@gmail.com
Sindhu S
sindhus@live.in
Radina Matic
radina.matic@gmail.com 2013
M.P. Rommedahl
Lhademmor@gmail.com 2008
Ask Hjorth Larsen
asklarsen@gmail.com 2008
scootergrisen
2020

# Flyt og ændr fanebladenes rækkefølge

Faneblade i gedit kan flyttes, hvilket gør det lettere at arbejde med dine filer. Fanebladenes rækkefølge kan ændres i det samme vindue, flyttes ud af gedit (hvorved der oprettes et nyt gedit-vindue) og flyttes fra et vindue til et andet.

# Ændr rækkefølgen på fanebladene i gedit-vinduet

Sådan ændres rækkefølgen på faneblade i et vindue:

Klik på og hold museknappen på fanebladet.

Flyt fanebladet til den ønskede placering blandt de andre faneblade.

Slip museknappen.

Fanebladet placeres nærmest hvor du slap fanebladet, lige ved siden af de andre åbne faneblade.

# Flyt et faneblad og opret et nyt gedit-vindue

Sådan oprettes et nyt vindue fra et eksisterende faneblad:

Klik på og hold museknappen på fanebladet.

Træk fanebladet uden for gedit-vinduet.

Slip museknappen.

Flyt et faneblad til et nyt vindue, når gedit er maksimeret, ved at trække fanebladet til toplinjen øverst på skærmen.

# Flyt et faneblad til et andet gedit-vindue

Hvis du vil flytte et faneblad fra et vindue til et andet:

Klik på og hold museknappen på fanebladet.

Træk fanebladet til det nye vindue.

Placer det ved siden af de andre faneblade i det nye vindue.

Slip museknappen.

Det kan være, du synes, det er lettere at flytte et faneblad fra et vindue til et andet ved at trække fanebladet til Aktiviteter-hothjørnet i GNOME Shell. Det viser de åbne gedit-vinduer. Du kan så slippe fanebladet på det ønskede gedit-vindue.

Se tabellen genvejstaster til faneblade for at gøre det lettere at håndtere dine faneblade.