Find et tekststykke i en fil.
Jim Campbell
jcampbell@gnome.org
Daniel Neel
dneelyep@gmail.com
Sindhu S
sindhus@live.in
Shobha Tyagi
tyagishobha@gmail.com
M.P. Rommedahl
Lhademmor@gmail.com 2008
Ask Hjorth Larsen
asklarsen@gmail.com 2008
scootergrisen
2020

# Søg efter tekst

Søg-værktøjet kan hjælpe dig med at finde bestemte sekvenser med tekst i din fil.

# Find tekst

Åbn søgevinduet ved at klikke på menuknappen Søg … eller ved at trykke på Ctrl F. Det flytter markøren til begyndelsen af søgevinduet.

Skriv den tekst du vil søge efter i søgevinduet.

Efterhånden som du skriver, så begynder gedit at fremhæve tekststykker som matcher det du har indtastet.

Rul gennem søgeresultaterne ved at gøre en af følgende:

Klik på op- eller ned-pilene ved siden af søgevinduet.

Tryk på op-pil- eller ned-pil-tasterne på dit tastatur.

Tryk på Ctrl G eller Ctrl Skift G.

Luk søgevinduet ved at trykke på Esc eller Enter. Hvis der trykkes på Esc, vender markøren tilbage til, hvor den var, inden du begyndte søgningen. Hvis der trykkes på Enter, vender markøren tilbage til den nuværende placering i søgeresultaterne.

# Søgetips

Hvis du fremhæver et tekststykke med din mus og så trykker på Ctrl F, så vises den tekst du fremhævede i søgevinduet.

Få flere søgeindstillinger ved at klikke på Forstørrelsesglas-ikonet i søgevinduet eller ved at højreklikke i søgevinduet. Du kan vælge en eller flere af følgende søgeindstillinger:

Vælg Forskel på store/små bogstaver for at skelne mellem store og små bogstaver.

Vælg Søg kun efter hele ord for kun at søge efter komplette ord.

Vælg Begynd forfra ved slut for at søge efter tekst fra toppen til bunden og forfra igen.

Den tekst du søgte efter vil være fremhævet af gedit, selv efter du har fuldført din søgning. Fjern fremhævningen ved at klikke på Ryd fremhævning eller ved at trykke på Ctrl Skift K.