Agrupar lapelas semellantes.
Radina Matic
radina.matic@gmail.com 2013
Fran Diéguez
frandieguez@gnome.org 2011-2020.
Leandro Regueiro
leandro.regueiro@gmail.com 2011
Marcos Lans
marcoslansgarza@gmail.com 2018.

# Organizar ficheiros en lapelas agrupadas

Se está traballando con varias lapelas no gedit pode agrupalas facendo máis doado manter organizados os ficheiros abertos. Engadindo un novo grupo de lapelas dividirá a xanela do gedit en dous paneis, abra un «Documento sen título» no novo panel e actíveo. Pode abrir ficheiros dentro do grupo de lapelas e mover lapelas dun grupo a outro.

# Abrir un grupo novo de lapelas na xanela de windows

Para abrir un grupo de lapelas novo pode:

Ir a Documentos Novo grupo de lapelas no menú principal.

Use o atallo Ctrl Alt N.

Esta acción dividirá o panel da xanela do gedit en dous paneis. O panel co novo grupo de lapelas situarase á dereita da lapela activa. Pode mover o tirador dereito ou esquerdo asignando máis ou menos espazo da xanela do gedit aos diferentes paneis de acordo coas súas necesidades.

Pode abrir tantos grupos de lapelas como permita a súa pantalla na xanela do gedit pero terá que mover o guiador para velos correctamente.

Para pechar un panel dun grupo de lapelas peche todas as lapelas que están abertas dentro del.

# Moverse polos grupos de lapelas

Para moverse ao seguinte grupo de lapelas:

Vaia a Documentos Seguinte grupo de lapelas no menú principal.

Use o atallo Maiús Ctrl Alt Re páx.

Para moverse ao anterior grupo de lapelas:

Vaia a Documentos Anterior grupo de lapelas no menú principal.

Use o atallo Maiús Ctrl Alt Av páx.

# Mover unha lapela a outro grupo de lapelas

Se quere mover unha lapela dun grupo de lapelas a outro:

Prema e manteña o botón do rato na lapela.

Arrastre a lapela a outro panel cun grupo de lapelas.

Posiciónea xunto a outras lapelas no grupo de lapelas.

Solte o botón do rato.

Vexa a táboa de teclas de atallos relacionados con lapelas para facer máis doado xestionar os grupos de lapelas.